Apple ยอมจ่ายค่าชดเชยในคดี iPhone ตกรุ่นทำงานช้าลง
แอปเปิล (Apple) ตัดสินใจยอมควักเงิน จ่ายค่าชดเชย เพื่อยุติคดีที่ถูกผู้บริโภคฟ้องร้องว่าแอปเปิลทำให้ไอโฟน (iPhone) ทำงานช้าลง เพื่อชักจูงให้ผู้บริโภคต้องซื้อรุ่นใหม่ หรือตัดสินใจเปลี่ยนแบตเตอรี่ก้อนใหม่ทั้งนี้ แอปเปิล จะจ่ายเงินชดเชยให้กับผู้บริโภคราว 25 ดอลลาร์ต่อเครื่อง (ราว 790 บาท) โดยสมาร์ทโฟนที่ได้รับผลกระทบก็มีมากมายหลายรุ่น ตั้งแต่ iPhone 6 6 Plus 6s 6s Plus 7 7 Plus ไปจนถึง iPhone SE ที่ใช้ระบบปฏิบัติการ iOS 10.2.1 และระบบปฏิบัติการ iOS 11.2 บน iPhone 7 และ 7 Plus ก่อนวันที่ 21 ธันวาคม 2017ผู้บริโภคจำนวนมาก ยืนยันว่า ประสิทธิภาพการทำงานของไอโฟนที่พวกเขาเป็นเจ้าของมีการทำงานที่ช้าลง เมื่ออัปเดตระบบปฏิบัติการเวอร์ชั่นใหม่ ซึ่งนั่นทำให้เกิดความเข้าใจผิดว่า ไอโฟนที่อยู่ในมือ ไม่สามารถทำงานได้เต็มประสิทธิภาพอีกต่อไปแล้ว จนนำมาสู่การซื้อไอโฟนรุ่นใหม่ หรือแม้แต่การเปลี่ยนแบตเตอรี่อย่างไรก็ดี แอปเปิล อ้างว่า ปัญหาดังกล่าวมีหลายสาเหตุ เช่น อุณหภูมิภายในเครื่องสูง การทำงานจึงช้าลง ในกรณีที่แบตเสื่อม การทำงานของเครื่องจะถูกปรับให้ช้าลง เพื่อป้องกันไม่ให้เครื่องดับระหว่างการใช้งาน เป็นต้น โดยประเด็นดังกล่าวแอปเปิลไม่เคยออกมาชี้แจง จนนำมาสู่การถูกฟ้องร้อง และขอยุติคดีในภายหลังส่วนสาเหตุที่แอปเปิล ยอมยุติคดีนี้ เป็นไปได้ว่า เพื่อหลีกเลี่ยงค่าใช้จ่ายในการสู้คดีสำหรับค่าชดเชยที่แอปเปิล ต้องจ่ายเพื่อยุติคดีนี้ อยู่ระหว่าง 310-500 ล้านดอลลาร์สหรัฐ (9.8 พันล้านบาท - 1.59 หมื่นล้านบาท)
แอปเปิล ตัดสินใจยอมควักเงิน จ่ายค่าชดเชย เพื่อยุติคดีที่ถูกผู้บริโภคฟ้องร้องว่าแอปเปิลทำให้ไอโฟน ทำงานช้าลง เพื่อชักจูงให้ผู้บริโภคต้องซื้อรุ่นใหม่ 
Apple,iPhone,ไอโฟน,แอปเปิล